প্রথম দিন কত আয় করল ‘কেজিএফ ২’?

কন্নড় অভিনেতা যশ অভিনীত বহুল প্রতীক্ষিত ছবি ‘কেজিএফ চ্যাপটার ২’ গতকাল বৃহস্পতিবার মুক্তি পাওয়ার পর বক্সঅফিসে রীতিমত ঝড় তুলেছে। ভারতে প্রায় দশ হাজার সিনেমা হলে মুক্তি পেয়েছে ছবিটি। এর মধ্যে শুধু হিন্দি ভাষাতে সাড়ে চার হাজার প্রেক্ষাগৃহে প্রদর্শিত হচ্ছে ছবিটি। ভারতের বাইরে ও বেশ কিছু দেশে ছবিটি মুক্তি পেয়েছে। প্রথম দিন বক্স অফিসে আয় হয়েছে প্রায় ১৪০ কোটি টাকা। প্রথম দিনের আয় ছাড়িয়ে গেছে ‘বাহুবলি’, ‘ট্রিপল আর’ এর মত ছবিকেও। জানা যাচ্ছে হিন্দি বক্স অফিসে ‘কেজিএফ ২’ আয় করেছে ৫০ কোটি টাকা। প্রসঙ্গত, হৃতিক রোশন ও টাইগার শ্রফ অভিনীত ছবিটি প্রথম দিনে আয় হয়েছিল প্রায় ৫৪ কোটি টাকা। বিশ্লেষকদের অনেকের ধারণা যশ অভিনীত এই ছবি ‘ওয়ার’ এর রেকর্ড ভেঙে দিয়েছে। দর্শকদের পাশাপাশি সমালোচকদেরও মন জয় করেছে ‘কেজিএফ ২’। ছবিতে ভিলেন ‘আধীরা’ চরিত্রে বলিউডের সঞ্জয় দত্তকে দেখা যাবে। প্রশান্ত নীল পরিচালিত এই ছবি এই ছবিতে বলিউডের সঞ্জয় দত্ত ছাড়াও রবীনা ট্যান্ডনকে দেখা যাবে। ইতিমধ্যেই ছবির জনপ্রিয়তা দেখে নির্মাতারা এই ছবির তৃতীয় পর্ব আসতে চলেছে বলে ঘোষণা করেছেন।