‘কেজিএফ ২’ সম্পাদনার দায়িত্বে ছিলেন ১৯ বছরের তরুণ

দীর্ঘ অপেক্ষার পর ‘কেজিএফ চ্যাপটার ২’ গতকাল বৃহস্পতিবার মুক্তি পেল। যশ অভিনীত বহুল আলোচিত ছবি মুক্তির পর ভূয়সী প্রশংসা কুড়োচ্ছে। ভারতের প্রায় ১০ হাজার সিনেমা হলে মুক্তি পেয়েছে ছবিটি। ছবি যে ব্লকবাস্টার হিট করবে সে সম্পর্কে অনেক বিশেষজ্ঞই মতামত দিয়েছেন। দর্শকদের পাশাপাশি সমালোচকদেরও মন জয় করেছে ‘কেজিএফ ২’। ছবিতে ভিলেন ‘আধীরা’ চরিত্রে বলিউডের সঞ্জয় দত্তকে দেখা যাবে। প্রশান্ত নীল পরিচালিত এই ছবি এই ছবিতে বলিউডের সঞ্জয় দত্ত ছাড়াও রবীনা ট্যান্ডনকে দেখা যাবে। ইতিমধ্যেই ছবির জনপ্রিয়তা দেখে নির্মাতারা এই ছবির তৃতীয় পর্ব আসতে চলেছে বলে ঘোষণা করেছেন। ‘কেজিএফ চ্যাপটার ২’ ছবির বিভিন্ন আলোচিত বিষয়ের মধ্যে উঠে এসেছে এই ছবির সম্পাদনা। যা বিশেষভাবে সকলেরই নজর কেড়েছে। আলোচিত এই ছবির সম্পাদনার দায়িত্ব কোন নামজাদা সম্পাদক ছিলেন না। বরঞ্চ ১৯ বছর বয়সী এক তরুণ সম্পাদক এই হাই প্রোফাইল ছবিটি সম্পাদনা করেছেন। পরিচালক প্রশান্ত নীল তার ছবি সম্পাদনার দায়িত্ব দিয়েছিলেন উজ্জ্বল কুলকার্নিকে। যিনি ১৯ বছরের এক তরুণ।

ছবি সম্পাদনার দায়িত্ব দিয়েছিলেন উজ্জ্বল কুলকার্নি

এর আগে উজ্জ্বল স্বল্পদৈর্ঘ্য চলচ্চিত্র সম্পাদনা করে সকলের নজরে আসেন। উজ্জলের সেই কাজ দেখে মুগ্ধ হয়েছিলেন প্রশান্ত নীল। তারপরই প্রশান্তের তত্ত্বাবধানে নির্মাতারা তাঁকে ছবির সম্পাদক হিসেবে নেওয়ার সিদ্ধান্ত নেন। ‘কেজিএফ ২’ ছবিতে নিজেকে সম্পূর্ণভাবে প্রমাণ করার সুযোগ পেলেন উজ্জ্বল। প্রসঙ্গত, ‘কেজিএফ চ্যাপ্টার ১’ ছবিটি র সিক্যুয়েল এই ছবি। প্রথম ছবিটি মুক্তি পায় ২০১৮ সালে। ছবিটি গত বছরের অক্টোবরে মুক্তি পাবার কথা ছিল। কিন্তু করোনা মহামারীর কারণে শুটিং অসম্পূর্ণ থাকায় তা সম্ভব হয়নি। একর একাধিকবার মুক্তির তারিখ পেছাতে হয়েছিল নির্মাতাদের।