যশ-সঞ্জয়ের ‘কেজিএফ ২’ তে ভয়,পিছোচ্ছে শাহিদের ‘জার্সি’

ফের পিছোচ্ছে শাহিদ কাপুরের ছবি ‘জার্সি’-র মুক্তি।বৈশাখী উপলক্ষে ১৪এপ্রিল ছবি মুক্তি পাওয়ার কথা ছিল।গৌতম তিন্নানুরি পরিচালিত ‘জার্সি’-তে শাহিদের সঙ্গে দেখা যাবে মৃণাল ঠাকুরকে।ছবিতে রয়েছেন শাহিদের বাবা পঙ্কজ কাপুরও।গত ফেব্রুয়ারিতেই নির্মাতারা ঘোষণা করেছিলেন ১৪ এপ্রিল মুক্তি পাবে ‘জার্সি’।ছবির বক্সঅফিস সাফল্য নিয়েও আত্মবিশ্বাসী ছিলেন অভিনেতা শাহিদ সহ ছবির গোটা টিম।কিন্তু শেষ মুহূর্তে পিছিয়ে গেল ‘জার্সি’-র মুক্তি।১৪ এপ্রিল মুক্তি পাচ্ছে যশ অভিনীত বহু প্রতীক্ষিত ছবি ‘কেজিএফ চ্যাপ্টার ২’।দীর্ঘদিন ধরেই এই ছবির অপেক্ষায় রয়েছেন সিনেপ্রেমীরা। ‘কেজিএফ ২’ এর সঙ্গে টক্করে যেতে নারাজ ‘জার্সি’-র প্রযোজক।তিনি আশঙ্কা করছেন ১৪ এপ্রিল ছবি মুক্তি পেলে বক্সঅফিসে ‘জার্সি’-র মুখ থুবড়ে পড়ার সম্ভাবনা প্রবল। কারণ গোটা দেশের রেকর্ড সংখ্যক হলে মুক্তি পেতে চলেছে ‘কেজিএফ ২’।দক্ষিণী ছবির দাপটে সিনেমাহল ও মাল্টিপ্লেক্সগুলিতে খুব বেশি শো পায়নি ‘জার্সি’।সেই কারণেই পিছোচ্ছে ছবির মুক্তি।তাই এবছর বৈশাখীর উৎসবের মরসুমে বক্সঅফিসে একাই রাজ করবে ‘কেজিএফ ২’।

অবশ্য ‘জার্সি’ দেখার জন্য শাহিদ ভক্তদের খুব বেশিদিন অপেক্ষা করতে হবে না।কারণ,তার পরের সপ্তাহেই ২২এপ্রিল বড়পর্দায় আসছে ‘জার্সি’।আপ্রাণ চেষ্টা ও আবেগ দিয়ে এই মেগাবাজেট স্পোর্টস ড্রামা ফিল্মটি তৈরি করেছেন তাঁরা।‘কেজিএফ ২’ এর সঙ্গে লড়াই করতে গিয়ে অকারণ ঝুঁকি নিতে নারাজ প্রযোজক।নির্মাতা সূত্রে খবর,অনেকদিন অপেক্ষা করেছেন আর একসপ্তাহ অপেক্ষা করতে রাজি তাঁরা।