বাড়ল ‘সালার’-এর বাজেট

বক্সঅফিসে ব্লকবাস্টার হিট যশ অভিনীত প্রশান্ত নীলের ছবি ‘কেজিএফ চ্যাপ্টার ২’।মুক্তির প্রথম সপ্তাহ পেরোনোর আগেই ছবির রোজগার ছুঁতে চলেছে ৭০০কোটির অঙ্ক।ছবির এই অভাবনীয় সাফল্য নিয়ে উচ্ছাসে মাততে নারাজ পরিচালক প্রশান্ত নীল।কারণ ‘কেজিএফ ২’ এর সাফল্যের পর এবার তাঁর আগামী ছবি ‘সালার’ নিয়েও ভক্তদের প্রত্যাশা রয়েছে আকাশ ছোঁয়া।কারণ ছবিতে মুখ্য ভূমিকায় যিনি অভিনয় করবেন তিনি আর কেউ নন, ‘বাহুবলী’ প্রভাস।তাঁর সঙ্গে ছবিতে রয়েছেন অভিনেত্রী শ্রুতি হাসান।শোনা যাচ্ছে ‘কেজিএফ ২’ এর সাফল্যে গা না ভাসিয়ে আগামী ছবি সালার নিয়ে ইতিমধ্যেই মাঠে নেমে পড়েছেন প্রশান্ত নীল।খবর মিলছে,’কেজিএফ ২’ এর থেকেও আরও বড়, ঝা চকচকে ছবি হতে হোক প্রভাসের ‘সালা’র।বক্সঅফিসে আরও সাফল্য পাক ছবি।এমনটাই চাইছেন ‘সালার’-এর নির্মাতারা।তাই ছবির বাজেট নিয়ে কোনরকম কার্পণ্য করছেন না তাঁরা।এমনকি ‘সালার’ তৈরির জন্য যে বাজেট ধার্য হয়েছিল, তাও বেশ কয়েক গুণ বাড়িয়ে দিয়েছেন প্রযোজক।আরও জানা যাচ্ছে,পায়ের অসুস্থতার জন্য বিশ্রামে রয়েছেন প্রভাস।কিছুদিনের মধ্যেই সুস্থ হয়ে শ্যুটিংয়ে ফিরবেন প্রভাস।তারপরই ‘সালার’-এর শ্যুটিং শুরু করে দেবেন পরিচালক প্রশান্ত নীল।